# Ælfric's Lives of Saints/07agn

xii[i]. kl̅ febr̅. nat̅l̅ sce̅ agnetis uirginis.
Ambrosivs bisceop · binnan mediolana 001 afunde on ealdum bocum · be ðære eadigan agne · hú heo on rome byrig reðe ehtnysse acóm · ⁊ on mægðhade martyr-dóm ðroƿode ·
Ða aƿrát ambrosius · be þam mædene ðus · 005
On þære tide ƿæs sum æðel-boren mæden · 006 agnes gehaten · on ðone hælend gelyfed · binnan rome byrig · bileƿit · ⁊ snotor · cild-lic on gearum · ⁊ eald-lic on mode ·
Seo ƿan þurh ge-leafan · ƿið þa feond-lican ealdras · 010 ⁊ on ðam þritteoðan geara þone deað forleas · ⁊  ece líf gemette · forðan þe heo lufode crist ·
Heo ƿæs ƿlitig on ansyne · ⁊ ƿlitigre on geleafan · 013
Þa ða heo geƿende of scole · ða aƿogode hi sum cniht 014 simpronies sunu · þe ƿæs ge-set ofer ða burh · to heah-gerefan · ⁊ ƿæs hæðen-gilda ·
Þa budon ða magas þam mædene sona 017 deorƿurðe gyrlan · ⁊ deorƿurðran behéton · ác seo eadige agnes ·  eal forseah · ⁊ þæra maðma ne rohte · þe má þe reocendes meoxes ·
Ða brohte se cniht to ðam clænan mædene · 021 deorƿurða gimmas · ⁊ ƿoruldlice glencga · ⁊ behét hire ƿelan gif heo ƿolde hine · þa andƿyrde agnes · anrædlice þam cnihte ·
Geƿít ðu fram me synne ontendnys 025 leahtras foda · ⁊ deaðes bigleafa geƿít fram me · Ic hæbbe oðerne lufiend · þinne ungelican · on æðelborennysse seðe me bead bæteran frætegunga · ⁊ his geleafan hring me let to ƿedde · ⁊ me gefræteƿode · mid ún-asmeagendlicra ƿurðfulnysse ·
He befeng minne sƿiðran · ⁊ eac minne sƿuran · 032 mid deorƿurðum stanum · ⁊ mid sciendum gimmum ·
He gesette his tacn · on minū nebbe · 034  ic nænne oðerne ofer hine ne lufige ·
He geglængde me mid orle · of golde aƿefen · 036 ⁊ mid ormettum mynum me gefreteƿode ·
He æt-eoƿde me eac · his ænlican hordas · 038 ða he me gehét · gif ic him gelæste ·
Ne mæg ic him to teonan oðerne geceosan · 040 ⁊ hine forlætan · þe me mid lufe beƿeddode ·
His ansyn is ƿlitigre · ⁊ his lufu ƿynsumre · 042 his bryd-bedd me is gearo · nu iú mid dreamum ·
His mædenu me singað · mid gesƿegum stemnum · 044
Of his muðe ic under-feng meoluc · ⁊ hunig · 045 nú iú ic eom beclypt · mid his clænum earmum · his fægera lichama is minum geferlæht · ⁊ his blod ge-glende mine eah-hringas ·
His modor is mæden · ⁊ his mihtiga fæder 049 ƿifes ne breac · ⁊ him á bugað englas ·
His ƿlites ƿuldriað · þa ƿynsumū [wynsumu/n/ @ Skeat] (sic) tunglan · 051 sunne · ⁊ mona · þe middan-eard onlihtað ·
Þurh his spæc geedcuciað eac ða deadan · 053 ⁊ þurh his hrepunge beoð gestrangode þa unstrangan seocan ·
His speda ne ateoriað · ne his ƿelan ne ƿaniað · 055
Þam anū ic healde minne truƿan æfre · 056 þam ic me befæste mid ealre estfulnysse ·
Þonne ic hine lufige · ic beo eallunga clæne · 058 þonne Ic hine hreppe · ic beo unƿemme · ðonne Ic hine under-fó · ic beo mæden forð · ⁊ þær bærn ne ateoriað · on ðam bryd-lace ·
Þær is eacnung buton sare · ⁊ singallic ƿæstmbærnyss · 062
Se cniht ƿearð ge-ancsumod · ⁊ ƿið-innan ablend 063 æft̄ þæs mædenes spræce · þe hine spearn mid ƿordum ·
He ƿearð þa gesicelod · ⁊ siccetunga teah · 065 of niƿel-licum breoste · on bedde licgende ·
Þa cunnodan læcas hƿi he licgende ƿære · 067 ⁊ cyddan þam fæder · þæs cnihtes mod-leaste ·
Þa sende se fæder sona to ðam mædene · 069  ylce ærende · þe his sunu ær abead · ac agnes ƿiðsoc · sæde  heo nolde þæs ærran bryd-guman æþelan truƿan · æfre geƿemman þurh ænig ƿedd ·
Þa þuhte ðam heah-gerefan huxlic on mode · 074  heo oþerne tealde to-foran his gebyrdum · befran sƿa þeah þearle mid mycelre ðrutunge · hƿæt se bryd-guma ƿære · þe agnes onƿuldrode ·
Him ƿearð þa gesæd ·  heo fram cild-hade sona 078 cristen ƿære · ⁊ sƿa mid dry-cræfte afylled ·  heo crist tealde hire to bryd-guman ·
Hƿæt ða simpronius mid sƿiðlicū gehlyde · 081 hét hí gefeccan hám to his dóm-setle · ⁊ ærest onsundron mid gesƿæsum ƿordum · olehte þam mædene · ⁊ æfter ðam geegsode ·
Ac  godes mæden ne mihte beon bepæht 085 þurh ænige lyffetunge fram hire leofan drihtne · ne heo næs afyrht · for his þeoƿ-racan ·
Þa ge-seah sympronius hyre soþan anrædnysse · 088 ⁊ cydde hire freondum ·  heo for-scylgod (sic) ƿære for hire cristen-dome · þe se casere onscunode
Eft þæs on mergen het se manfulla dema 091 þa eadigan agnen him to gefeccan · ⁊ sæde hire gelome hu his sunu hí lufode · ac him speoƿ hƿonlice · þeah þe hé sƿiðe spræce ·
He ge-sæt þa his dom-setl · dreorig on mode · 095 ⁊ behét ðam mædene menig-fealde ƿita buton heo ƿiðsoce þone soðan hælend ·
He cƿæð æft siððan to ðam snoteran mædene · 098
Hlyst minum ræde · gif ðu lufast megð-had · 099  ðu gebuge mid biggengum · hraðe · to þære gydenan uesta · þe galnysse onscunað ·
Agnes ða andƿyrde · þam arleasan ⁊ cƿæð · 102
Ic for-seah þinne sunu ðe soþlice is man · 103 ⁊ ic nates hƿon ne mæg on his neb-ƿlite beseon for mines cristes lufe hu mæg ic him to teonan · to þam deadum anlicnyssum · me ge-eadmedan ·
Þa cƿæð se heah-gerefa · to ðam halgan mædene · 107
Ic forbær þe oð þis · forðan þe ðu gyt cild eart · 108
Þu tælst ure godas · sƿa þeah ne græma þu hí · 109
Agnes hī ⁊ƿyrde · Se ælmihtiga herað 110 sƿiðor manna mód · þonn̄* heora mycclan ylde · ⁊ se geleafa ne bið on gearū · ac bið on glæƿum ⁊gitum ·
Læt þine godas geyrsian · gif hi aht magon · 113
Læt hi sylfe beodan  ƿe us to him gebiddan · 114 gif þu þis dón ne miht · drece us loca hu þu ƿylle ·
Þa cƿæð simpronius · se sceandlica dema · 116
Geceos þe nú agnes an þæra tƿegra · 117 oððe þu mid mædenū þæra mæran uestan · þinne lac geoffrige · oððe þu laðum myltestrum scealt beon geferlæht · ⁊ fullice gebysmrod · ⁊ ða cristenan ne magon þe þonne ahreddan ·
Hƿæt þa agnes ⁊ƿyrde · mid mycelre anrædnysse · 122 gif ðu cuðest minne god · ne cƿæde þu ðas ƿord ·
Orsorhlice ic forseo þine þeoƿ-racan · 124 forþan þe ic geare cann mines drihtnes mihte ·
Ic truƿige on him forþan ðe he 126 Is me trumƿeall · ⁊ unateorigend-lic beƿerigend ·  ic ðinū aƿyrgedū godum ne ðurfe ge-offrian · ne þurh ælfremede horƿan · æfre beon gefyled · mid þam fulum myltestrum ·
Ic hæbbe godes encgel haligne mid me · 131
Þine godas syndon agotene of áre · 132 of þam ðe man ƿyrcð ƿynsume fate · oððe hí synd stænene · mid þam þe man stræta ƿyrcð ·
Nis na godes ƿunung on ðam grægū stanū · 135 ne on ærenū ƿecgum · ac he ƿunað on heofonū ·
Þe soðlice genimð ⁊ þine gelican · 137 seo grimlice hell · mid þam grædigum fyre · on þam ge beoð toblaƿene · ⁊ forbyrnan ne magon · ac beoð æfre ge-edniƿode · ðære ecan ontendnysse ·
Þa hét se ƿoda dema hyre ƿæda of adón · 141 ⁊ hí sƿa nacode gelædan · to þam forligres huse · ⁊ hét clypian geond þa strǽt · ⁊ cyðan be þysum ·
Hƿæt ða godes miht mycclū ƿearð gesƿutelod · 144 sƿá  þæs mædenes fex · befeng hi eall abutan · sona sƿa þa cƿelleras hire claðas of abrudon · ⁊  fex hi behelede on ælce healfe gelice ·
Hi tugon ða  mæden to þæra myltestrena huse · 148 ac heo gemette þær sona scinende godes encgel · sƿa  nan man ne mihte for ðam mycclum leohte hire on beseon · oððe hí hreppan · for þan þe ðet hus eall sceán · sƿá sƿá sunne on dæg · ⁊ sƿa hí hí gearnlicor sceaƿodon · sƿá scimodon heora eagon sƿiðor ·
Agnes hí þa astrehte þone ælmihtigan biddende · 153 ⁊ god hyre þa asende scinende tunecan
Heo þancode ða criste · ⁊ ðone clað hire onadyde · 156 ⁊ ƿæs sƿiðe gemæte hire micelnysse · beorhte scinende · sƿa  men geseon mihton ·  god hire sende þone scinende clað ·
Þa ƿearð þæra myltestrena hús mannū to gebæd-huse · 160 ⁊ ælc seðe Inneode · arƿurðode god · for þam heofonlican leohte · þe on ðam huse scean ·
Þa com þæs gerefan suna (sic) to þære scinendan stoƿe · 163 mid his sceandlicū gegadum · ƿolde þa godes þinene gebysmrian · ⁊ sende him sona æt-foran · sume Into hire · ac hí ƿundrodon sƿiðe · þæs ƿynsuman leohtes · ⁊ ablicgede cyrdon · to heora bysmorfullum hlaforde ·
Þa ðreade he hí þearle · forðan þe hí þæs scinendan leohtes 168 sƿa sƿiðe ƿundrodon · ⁊ hí geƿemman ne dorston ·
Arn þa him sylf inn · mid sceand-licum ƿillan · 170 ac he feol astreht ætforan þam mædene adyd · þurh ðone deofol þe hé dƿollice gehyrsumede ·
He læg þær sƿa dæd lange on þære flora · 173 ða ƿendon his gegadan  he ƿære gebysgod embe his fracedan dæda · þa fandode heora án · ⁊ ge-mette hine deadne · ⁊ dreorig sona clypode ·
Eala ge romanisce arfæste symle · 177 gehelpað us hraðe · þeos reðe myltestre mid hire drycræfte adydde urne hlaford ·
Þa arn seo burh-ƿaru · ablycged þider sona · 180 ⁊ se fæder eac cóm · clypigende mid gehlyde ·
Þu ƿæl-hreoƿasta ƿimman · ƿoldest ðu gesƿutelian 182 þinne feondlican dry-cræft · sƿa  ðu minne sunu adyddest ·
Agnes him cƿæð tó · hƿi synd þa oðre cuce · 184 þe hider inn-eodon · buton forðon þe hí arƿurðodon þone ælmihtigan god · þe me myld-heort-lice gescrydde · ⁊ asende me his encgel · þe minne lichaman geheold · seþe ƿæs frā cyld-cradole criste gehalgod ·
Þin sceamleasa sunu · mid sceamleasum anginne · 189 arn into me · ac se encgel hine afylde · ⁊ ðam deofle betæhte · þe hine adydde þær-rihte ·
Þa cƿæð se heah-gerefa · to ðam halgan mædene · 192 þin saga bið ge-sƿutelod · gif þu þone sylfan encgel bitst ·  hé minne ancennedan sunu · nu ansundne arære ·
Agnes seo eadige him andƿyrde þus · 195
Ne synd gé na ƿyrðe ·  ƿundor to geseonne · 196 ác sƿa þeah is tima ·  drihtnes miht beo gesƿutelod ·
Gað eoƿ nu þeah ealle út ·  ic mé ana gebidde · 198
Hi eodon þa ealle ut · ⁊ heo hi ana gebæd 199 biddende hire drihten  he þone deadan arærde ·
Þa æteoƿde þær cristes encgel · ⁊ þone cniht arærde · 201 ⁊ he arn þær-rihte ut · þa he geedcucod ƿæs · clypigende ofer eall · ⁊ cƿæðende þus ·
An god is on heofonū · ⁊ eac on eorðan · 204 seðe is þæra cristenra god · ⁊ eoƿer godas ne synd nahtes ·
Hi ne magon him sylfum fremian · ne oðrum fultumian · 206
Þa ƿurdon þa hæðengyldan · hetelice gedrefede · 207 ⁊ clypodon mid gehlyde · be ðam geleaffullan mædene ·
Animað animað hraðe · þa reðan ƿiccan · 209 seo þe ðus aƿent þurh ƿicce-cræft manna mod ·
Þa ne dorste se heah-gerefa · naht ongean þa hæðen-gyldan · 211 ac for-lét his gingran togeanes þære ceaste · ⁊ ferde him-sylf aƿeg · sorhful on mode · forðan þe hé ne mihte  mæden ahreddan · ƿið þa hæðen-gyldan · æfter his suna æriste ·
Hƿæt þa aspasius se under-gerefa · 216 ne mihte ƿið-cƿæðan þam cƿealm-bærum folce · ac hét þa ontendan for þam micclum teonan · sƿyðe micel fyr · ⁊ hí to-middes besceofan ·
Hit ƿearð þa sƿá gedón · sƿa se ƿælhreoƿa hét · 220 ac se lig hine todælde · on tƿegen dælas sona · ⁊ for-sƿælde þa ðe þa ceaste macedon · ⁊ agnes seo eadige · stód on æle middan gesund · astræhtum handum þus hí gebiddende ·
Eala ðú ælmihtiga god · ana to ge-biddene · 225 ondrædend-lic scyppend · soþlic to ƿurðigenne · mines drihtnes fæder · ðe ic bletsige · forðan þe Ic æt-ƿand þurh þinne ƿynsuman sunu · þæra arleasra þeoƿracan · ⁊ eac þæs deofles fylðe ·
Efne ic eom begoten mid godcundlicū deaƿe · 230 þæs lig is to-dæled ⁊ þa geleaf-leasan forsƿælede ·
Ic bletsige ðe fæder bodigendlic god · 232  ic þurh fyr unforht to ðe faran mót ·   ic gelyfde  ic geseo · ðæt  ic gehihte ·  ic hæbbe nú ·
Þe Ic andette mid muðe · ⁊ mid minre heortan · 236 ⁊ mid eallum innoðe · ic þe geƿilnige · ænne soðne god · þe mid þinum suna rixast · ⁊ mid þam halgan gaste · ⁊ ælmihtig god æfre ·
Þæt fyr ƿearð þa acƿenced ·  þær an col ne gleoƿ · 240 ⁊  folc tealde  to dry-cræfte grymetende mid gehlyde · grame to feore ·
Ða ne mihte Aspasius þa micclan ceaste acuman · 243 ac hét hí acƿellan · mid cƿealm-bærum sƿurde · ⁊ crist hí ða underfeng · for his naman gemartyrode ·
Se fæder · ⁊ seo modor · mid mycelre blysse · 246 gelæhton hyre líc · ⁊ gelæddon to heora agenum · ⁊ hi ðær bebyrigdon · buton sarnysse · ⁊ þær gelome ƿacodon · ƿurðigende þa stoƿe ·
Þa on sumere nihte gesaƿon hí cuman 250 mycel mædenlic ƿerod · ⁊ agnes tomiddes ·
Hi ƿæron ealle ge-glengede mid gyldenum gyrlum · 252 ⁊ mid ormætum leohte arƿurðlice ferdon ·
Þa cƿæð seo halige agnes to hire magum ðus · 254
Ƿarniað  ge ne ƿepon me sƿa sƿa deade · 255 ác blyssiað mid me · Ic eom þysū mædenum geferlæht · ⁊ ic mid him under-feng · sƿiðe fægere ƿununga · ⁊ ðam ic eom on heofonū geþeodd · þe ic her on eorðan lufode ·
Æfter þysum ƿordum heo geƿende forð mid þam mædenum · 259
Þa ƿearð þeos gesihþ · sƿiðe geƿidmærsod · 260
Hit gelamp ða siððan æfter lytlum fyrste · 261 on þæs caseres dagum · þe constaninus hatte ·  sume menn sædon þa gesihþe his dehter constantia gehaten · seo ƿæs hæðen þagit · heo ƿæs sƿa þeah snotor · ⁊ sƿyðe unhál · ⁊ on eallum limum egeslice ƿunda hæfde ·
Þa ðohte heo ·  heo ƿolde ƿacian ane niht 267 æt agnes byrgene · biddan hire hæle ·
Heo com þa þider þeah þe heo hæðen ƿære · 269 ⁊ mid geleaf-fullum mode · to ðam mædene clypode · þe ða byrgene ahte ·  heo hyre hæle forgeafe ·
Heo ƿearð þa on slæpe · ⁊ on sƿefne geseah 272 þa eadigan agnen · þas ƿord hire secgende ·
Ongin anrædlice ðu æðele constantia · 274 ⁊ gelyf ðæt se hælend þe ge-hælen mæge · ðurh þone þu scealt underfón · ðinra ƿunda hæle ·
Þa aƿóc constantia · ⁊ ƿæs sƿá ge-hæled · 277  on hire lice næs gesyne · aht þæra sarra ƿunda ·
Heo ferde ða hál hám to hire fæder · 279 ⁊ hine geblyssode · ⁊ hire gebroðra · ⁊ ealle ða hired-menn · for hire hæle blyssodon · ⁊ se hæðen-scipe ƿanode · ⁊ godes geleafa ƿeox ·
Heo ƿearð þa gefullod · sƿá sƿá hire fæder ƿæs · 283 ⁊ hadunga under-feng · mid fægere drohtnunga · ⁊ manega oðre mædenu · þurh hire mærlican ge-bysnunga · forsaƿon ƿoruld-lustas · ⁊ ƿurdon criste gehalgode ·
Ða bæd constantia · constantinum hire fæder · 287  he þære eadigan agne · ane cyrcan arærde · ⁊ hire sylfre ane ðrúh · þær hét gesettan ·
Þes hlisa asprang þa on eallum ðam leod-scipe · 290 ⁊ coman fela untrume to þære halgan byrigene · ⁊ ƿurdon gehælede · þurh ða halgan agnen ·
Þa romaniscan mædenu manega eac ðurh-ƿunodon 293 on clænum mægðhade · for cristes lufe · æfter agnes gebysnunga þe þær bebyrged ís ·
alia sententia quam scripsit terrentianvs. 296 On ðam dagum ƿæs svm heretoga gehaten gallicanus · sigefæst on gefeohtum · ⁊ ful leof þam casere · for his micclan sige · þeah þe he nære gefullod ·
Se aƿogode constantian þæs caseres dohtor 299 on þære tide · þe ða scyðiscan sƿiðe ƿunnon ƿið hine · ƿearð þa se casere for þære ƿogunge astyrod · ƿiste  seo dohtor · þe drihten hæfde gecoren · hraðor ƿolde sƿeltan þonne ceorlian ·
Þa geseah seo dohtor · hire fæder gedrefednysse · 304 ⁊ cƿæð him ðus to · mid clænum inge-hyde ·
Ic ƿát  god nele me næfre forlætan · 306
Aƿurp þine ymbhydig-nysse · ⁊ behát me þam heretogan · 307  he me underfó · æfter ðam ge-feohte · siððan he ða scyððiscan mid sige ofer-ƿinð ·
For þysum behate · ic ƿille habban his dohtra · 310 attican ⁊ arþemian · to minre geþeodnysse · oð  uncre gifta · gegearcode beon ·
Hæbbe he mid him forð to þære fyrdincge · 313 Iohannem · ⁊ paulum · mine ða ge-treoƿostan ·  hi mine þeaƿas magon him secgan · ⁊ ic ðurh his dohtra his þeaƿas oncnaƿe ·
Hit ƿearð sƿa gedón ·  heo ða dohtra under-feng · 317 ⁊ se heretoga ferde mid þære fyrdincge · þa gebæd constantia hí to gode sona mid mycelre onbryrdnysse  he hire bena gehyrde ·
Eala ðu ælmihtiga god · þe for agnes ðingunga · 321 þines mæran martyres · minne hreoflan gehældest · ⁊ me sylfre gesƿutelodest · þinne soðan lufe · ⁊ þu behete us · on þinum halgan godspelle ·
Soð ic eoƿ secge · eoƿ sylð min fæder · 325 sƿa hƿæs sƿa ge hine biddaþ · her on minum naman ·
Ic bidde ðe min drihten  ðu þas mædenu · þe gestryne · 327 ⁊ heora fæder gallicanum · þe me ƿile þe beniman · geðeod to clænnysse þines geleafan ·
Geopena heora heortan earan to þære halƿendan lare · 330  hí þe anne lufian · ⁊ eorðlice ðing ne geƿilnion · ⁊ mid beornendre lufe · to þinum brydbedde becumen ·
Æfter þysum gebede gebugon ða mædenu 333 to ðam halgan fulluhte ær se fæder come · ⁊ ƿurdon gehadode to þæs hælendes clænnysse ·
Þa com gallican eac to gode gebogen · 336 ⁊ hine gebæd sona mid soðum geleafan · æt þæs halgan petres stoƿe þe stent binnan rome ·
Hine ƿylcumede se casere · ⁊ cƿæð him to mid blysse · 339
Þa ða þu to þam gefeohte ferdest · þu offrodost þam fulum deoflum · 340 ⁊ nu ðu sigefæst come · þu ge-bæde þe to criste · ⁊ to his apostolum · cyð me hu hit sy ·
Þa aléat gallicanus · to ðam geleaf-fullan casere · 343 ⁊ sæde be endebyrdnysse hu he beah to gode ·
Þa scyððiscan þeoda ofslogan ure fela · 345 ⁊ ic ƿearð belocen on anre lytlan byrig · mid hƿonlicum fultume · ⁊ ƿe feohtan ne dorston · ongean ðone ormæstan here · he (sic) hæfde þa burh beseten ·
Þa offrode Ic gelome mine lác þam godum · 349 oþ mine geferan me ⁊ hí betæhton · ðam onƿinnendum feondum · ⁊ ic ða fleames cepte ·
Þa cƿædon ða cristenan · Iohannes · ⁊ paulus · 352
Behát þam heofonlicum gode ·  ðu to him gebuge · 353 gif he þe nu gehelpð · ⁊ þu hæfst sige ·
Ic ða sona behét · sƿá sƿá þa halgan me tihton · 355 ⁊ me com þær-rihte to · godes encgel mid rode · het me niman min sƿurd · ⁊ siðian mid him ·
Ic him fyligde ða · ⁊ fela englas coman 358 on manna gelicnyssum · mærlice geƿæpnode · gehyrton me mid ƿordum · ⁊ heton me gán forð · oð ƿe becoman þær se cyning ƿæs ·
He feoll ða afyrht · to minum fotum astreht · 362
Þa gebundon ða godes cempan · bardan þone cynincg · 363 ⁊ his tƿægen suna · ⁊ betæhton hí me ·
Ne sloh ic nænne · ne of-slean ne hét · 365
Nu is þin land gehealden ⁊ þa leoda þe onbugað · 366
Ealle ða heafod-menn þe to me gebugan · 367 mid heora cempum · ic gebigde to criste ·
Ða oðre ic forseah þe sƿa dón noldon · 369
Ic sylf eom sƿa cristen ·  ic gecƿæð on behate · 370  ic heonan-forð nelle habban ƿifes gemanan · find me nu æfter-gencgan ·  ic gode mæge þeoƿian · on soðre æƿfæstnysse sƿá ic þam ælmihtigan behét ·
Þa beclypte se casere ðone godes cempan · 374 ⁊ sæde hu his dohtra drihtne þeoƿdon · ⁊ his tƿa gesƿustra eac siððan gelyfdon ·
Þa eodon hí to healle · ⁊ seo halige helena cō 377 mid ðam fore-sædum mædenum · micclum blyssigende · hi þurh-ƿunodon on mægð-hade · mǽrlice drohtniende · oð þæt [sic @ Skeat] hi geƿiton of ƿorulde to criste ·
Gallicanus þa freode fif þusend manna · 381 ⁊ mid æhtum ge-ƿelgode ⁊ ƿædlum todælde his manig-fealdan ƿelan · ⁊ geƿende him þanon · to sumum halgan ƿere · se hatte hilarian · mid sumum his mannum · þe hine ne mihton forlætan ·
Feoƿer land he forgeaf forð In mid him 386 æþeodigum to ⁊fencge · ⁊ to ælmes-dædum ·
Þa asprang his ƿord ƿide geond land · 388 hu se mære man manna fét aðƿoh · ⁊ ƿæter bær to handum · ⁊ mid ƿistum þenode ·
He ƿearð ða sƿa halig ·  he gehælde untrume · 391 ⁊ sƿa hraðe sƿá he beseah · on ða ƿit-seocan menn · sƿa ƿurdon hí aclænsode · frā þam unclænan gastum ·
Eft ða þa iulianus se arleasa ƿiðersæce · 394 ƿearð to casere gecoren · þeah þe he ƿære to preoste bescoren ·
Þa sette hé geban · sƿa sƿa he ƿæs bealƿes full · 396  ða cristenan nahton nan þincg on ƿorulde · adræfde þa gallicanū þone godes man aƿeg · ⁊ he ferde to alexandrian þære ægiptiscan byrig · ƿende siððan to ƿestene · ⁊ ƿæs ðær ancra · oð  sum hæðen-gylda · hine ðær ofsloh · forþan þe he nolde þam fulū godum geoffrian · ⁊ he sƿa mid sige · siþode to criste ·
Eft iulianus se ylca ƿiðersaca ƿolde gebigan · 404 þa halgan gebroðra · Iohannem · ⁊ paulū · to his hæðen(-)gilde · ac þaða hé ne mihte þa mæran godes ðegnas to his hirede aspanan · ne to his hæðenscipe · geƿeman · þa sende he him to sumne hæðenne ƿer · terrentianus gehaten · se hæfde mid him ane gyldene anlicnysse · ⁊ cƿæð to ðam godes mannum ·
Ure hlaford Iulianus · het eoƿ ge-biddan 411 to þyssere anlicnysse · oððe ic inc begen ofslea ·
Þa cƿædon þa halgan · ne cunne ƿe nanne god · 413 buton fæder ⁊ sunu · ⁊ þone halgan gast · þyssere halgan ðrynnysse hæfð þin hlaford ƿiðsacen · ⁊ ƿile oðre geƿeman mid him to forƿyrde ·
Hƿæt ða terrentianus · het þa tƿægen gebroðra 417 digellice beheafdian · ⁊ on heora huse bebyrigan ·
Þa ƿearð iulianus · for his ƿælhreoƿnysse 419 sona þæs ofslægæn · þurh scā* marian hæse · ⁊ cristen-dom ƿæs þeonde · ⁊ þa halgan ƿurdon gecydde · sƿa  ƿode menn · ƿurdon gehælede · on ðam ylcan huse · þe þa halgan onlagon · ⁊ terrentianes sunu · mid sƿeartum deofle afylled · arn to heora byrgenum · egeslice ƿedende · ⁊ se fæder sona gesohte þa byrigena · ⁊dette his synne  he ofsloh ða halgan · ⁊ ƿearð gefullod · ⁊ his suna ƿittig · þam hælende to lofe · þe leofað á on ecnysse · Amen.